b'\n_START_ARTICLE_\nLorenski kri\xc5\xbe\n_START_PARAGRAPH_\nLor\xc3\xa9nski kr\xc3\xad\xc5\xbe je kri\xc5\xbe z dvema pre\xc4\x8dkama. V tem je podoben patriarhalnemu kri\xc5\xbeu, le da sta pri slednjem obe pre\xc4\x8dki pri vrhu kri\xc5\xbea, pri lorenskem kri\xc5\xbeu pa je spodnja pre\xc4\x8dka bli\xc5\xbeje dnu kri\xc5\xbea. Prvotno sta bili obe pre\xc4\x8dki enako dolgi, kasneje pa je bila zgornja skraj\xc5\xa1ana in simbolizira de\xc5\xa1\xc4\x8dico z napisom\xc2\xa0\xc2\xbbINRI\xc2\xab, ki jo je Poncij Pilat dal nabiti nad Jezusovo glavo. Lorenski kri\xc5\xbe imenujejo tudi\xc2\xa0\xc2\xbbpravi kri\xc5\xbe\xc2\xab\xc2\xa0(latinsko crux vera)._NEWLINE_Kri\xc5\xbe z dvema pre\xc4\x8dkama so domnevno prve uporabljale okoli leta 800 kr\xc5\xa1\xc4\x8danske sekte na vzhodu. Godfrej Bouillonski, vojvoda lorenski, je prevzel to obliko kri\xc5\xbea za svojo ob zavzetju Jeruzalema leta 1099 v prvi kri\xc5\xbearski vojni, zato so jo pozneje pripisovali njemu in njegovim naslednikom, ki so ga obdr\xc5\xbeali kot heraldi\xc4\x8dni simbol._NEWLINE_V nedavni zgodovini je lorenski kri\xc5\xbe uporabljal general Charles de Gaulle kot simbol svobode v francoskem odporni\xc5\xa1kem gibanju med drugo svetovno vojno._NEWLINE_Od leta 1902 dalje je lorenski kri\xc5\xbe tudi simbol svetovnega boja proti tuberkulozi in plju\xc4\x8dnim boleznim._NEWLINE_Lorenski kri\xc5\xbe ozna\xc4\x8duje tudi eno od stopenj v prostozidarski hierarhiji._NEWLINE_Kodirani nabor znakov Unicode ozna\xc4\x8duje lorenski kri\xc5\xbe s kodo U+2628 (\xe2\x98\xa8).\n_START_SECTION_\nPravi kri\xc5\xbe in njegova zgodovina\n_START_PARAGRAPH_\nSrednjeve\xc5\xa1ka legenda, ki se je ohranila v ve\xc4\x8d razli\xc4\x8dicah, spremlja zgodovino Kristusovega kri\xc5\xbea od Edna do \xc4\x8dasa cesarja Heraklija c 7. st._NEWLINE_1. Veja z Drevesa znanja. Adam, izgnan iz raja (Eden), vzame s seboj vejo z Drevesa znanja. \xc5\xa0la je iz rok v roke in kon\xc4\x8dno iz nje nastane soha na kateri je Mojzes vzdignil bronasto ka\xc4\x8do - kar je pomenilo ustaljen prefigurativen pralik kri\xc5\xbeanja._NEWLINE_2. Kraljica iz Sabe (Sebe) \xc4\x8dasti drevo. Les pride v Jeruzalemu, kjer je slu\xc5\xbeil kot most \xc4\x8dez potok. Kraljica iz Sabe, ko jo obi\xc5\xa1\xc4\x8de Salomon, poklekne in se mu pokloni, ker ji je bila njegova prihodnost napovedana v videnju. Sezuta prehodi potok, da ne bi hodila po lesu._NEWLINE_3. Ribnik Betesda. Les je kasneje plaval po ribniku v Betesdi, katerega voda je imela \xc4\x8dude\xc5\xbeno zdravilno mo\xc4\x8d in so jo dajali bolnikom piti. Od tod je vzeto da se je od njega naredil Kristusov kri\xc5\xbe. Zgodba potem obsega neprekinjen niz dogodkov med grehom Adama in Eve._NEWLINE_4. Najdenje (=inventio) pravega kri\xc5\xbea. Kr\xc5\xa1\xc4\x8danstvo je Rimski imperij priznal z ediktom Konstantina Velikega leta 313. Njegova mati Helena se je posvetila spodbujanju razli\xc4\x8dnih dobrodelnih ustanov. Ustanovila je cerkve v Sveti de\xc5\xbeeli in, po legendi, tam odkrila Kristusov kri\xc5\xbe. Nekega Juda, ki je poznal njegovo nahajali\xc5\xa1\xc4\x8de, ampak ga ni hotel izdati, je Helena neusmiljeno vrgla v suho cisterno (je\xc4\x8do) in ga pustila tam, dokler ga lakota in \xc5\xbeeja nista prisili, da se premisli. Trije golgotski kri\xc5\xbei, ki jih ni mogo\xc4\x8de razlikovati, so izkopali. Mrtvo \xc4\x8dlove\xc5\xa1ko telo, ki se bo premaknilo z dotikom vsakega od njih, bo obujeno v \xc5\xbeivljenje. Helena odkrila tudi tri \xc5\xbeeblje._NEWLINE_5. Dvigovanje pravega kri\xc5\xbea. V 7. st. je del kri\xc5\xbea odkril cesar Heraklij na slavnem pohodu nad Hosrau II., perzijskega cesarja, katerega vojska je pred tem leta 614 pregazila Bli\xc5\xbenji vzhod in odnesla kri\xc5\xbe. (Drugi del kri\xc5\xbea je bil v Konstantinoplu) Legenda pravi, da je Heraklija pri triumfalnem vstopu v Jeruzalem s svetimi relikvijami ustavil angel, ki mu je ukazal da se poni\xc5\xbeuje. Vladar sname cesarsko obleko in pe\xc5\xa1 prinese kri\xc5\xbe v mesto, ali, po drugi verziji, jaha na oslu. V\xc4\x8dasih se prikazuje tudi na konju. Kri\xc5\xbe je bil vzdignjen (postavljen pokonci) na oltarju ali na gori Golgoti. Slika se tudi Heraklijeva usmrtitev Hosrova, ker se je uprl krstiti._NEWLINE_Ta se legenda, v obliki narativnih ciklusov se pojavlja na zgodnjih renesan\xc4\x8dnih freskah, posebej v Italiji, v fran\xc4\x8di\xc5\xa1kanskih cerkvah posve\xc4\x8denih Svetemu kri\xc5\xbeu. Heraklijeva najdba kri\xc5\xbea se slavi v Katoli\xc5\xa1ki Cerkvi na praznik Marijinega vnebovzetja.\n_START_SECTION_\nCerkev sv. Fran\xc4\x8di\xc5\xa1ka v Arezzu\n_START_PARAGRAPH_\nGradili so jo v 13. in 14. stoletju. V glavni korni kapeli so freske Piera della Francesca na temo legenda sv. Kri\xc5\xbea (1453/64). Freske s prizori iz legende najdenja pravega kri\xc5\xbea sodijo v sam vrh zgodnjerenesan\xc4\x8dnega slikarstva._NEWLINE_Na desni strani je v loku Smrt in Pogreb Adama, njegov sin Seth zasadi na grobu rajsko drevo. Kraljica iz Sabe se pokloni pred hlodom, iz katerega je narejen most; kraljica iz Sabe je namre\xc4\x8d sanjala, da je bil na njem kri\xc5\xbean Kristus. O tem je obvestila kralja Salamona. Ta je dal hlod zakopati v zemljo. Spodaj: Konstantinova zmaga z znamenjem kri\xc5\xbea nad Maksencijem. Sredi: Judje izdelajo kri\xc5\xbe potem, ko so na\xc5\xa1li hlod. Levo: cesarica Helena najde 3 kri\xc5\xbee iz Golgote. Vstajenje od smrti nekoga, ki je umrl, je pokazalo, kateri kri\xc5\xbe (od treh) je Kristusov. Spodaj: zmagovalec Heraklij ubije Hosraua, ki se je polastil kri\xc5\xbea.'